Еарийн дийнахь, июлехь, хаза де дара. Ломаца довха а доцуш. 1уьйранна дуьйна Ведана схьабаьхкира дуккха а говрабереш. Делкъа ламаз дале ши сахьт хьалха схьакхечира Кунта-Хьаьжий, 1овдий т1ехь волу пайто. Г1опахь берш цецбевлла бара. Имам Шемалан а яцара и тайпа пайто. Иза Г1излара – г1алин комендантан совг1ат дара мацах Эвтархойн Ахьмадан дов дерзийча Исмайлин Дудина дина долу. Ткъа Дудас цкъа 1овдас цхьа зен а ца хуьлуш почта йоккху ахь аьлла шена кхаъ барна цунна совг1атана шеллера и. Иштта нис а делира. Ха дада а дедда, х1онцах йоьттина шарбан ялош ц1авеара Исмайлин Дуда.